En 1911 s'aprebó una constitución republicana, inaugurando-se asinas un rechimen politico parlamentario que se caracterizaba porque o suyo President teneba un poder politico muit reducito, y un sistema bicameral de Parlamento. A republica provocó importants fracturas en a sociedat portuguesa, mas que mas entre a población rural d'ideyolochía monarquica, os sendicatos y a Ilesia. O mesmo partito republicán tenió dos faccions: o suyo sector mas conservador se deseparó ta formar o Partito Evolucionista y o Partito d'Unión Republicana. Manimenos, o Partito Republicán dirichito por Afonso Costa estió a principal fuerza política d'a vida politica mientres a Republica. As fuerzas opositoras alazetoron una campanya a on se gosabe fer servir a violencia como metodo ta plegar en o poder.